JohanHeinsen/ENO huggingface dataset:
Aalborgs Stifts Adresseavis, 1820-07-03
Auctioner. Onsdagen den 19de Julii næstkommende, om Formiddagen kl. 10, bliver efter Begiæring af Christ. L. Springborg, i hans Boepæl i Hielmerstald heri Byen, bortsolgt endeel Meubler og Jndboe saasom, et Chatol, noget Sølv, Sengeklæder og Sengesteder, et 8tedags Stueuhr, Speile i Mahognie Ramme, Borde, Stole, noget Kiøkkentøi, m. m., hvortil Lysthavere herved indbydes. Aalborg den 3die Juli 1820. Kløcker.
Aalborgs Stifts Adresseavis, 1820-07-03
Formedelst Tidsomstændighederne agter Selveiergaardmand Christen Nielsen Lund i Beistrup ved offentlig Auction, at lade bortsælge sin iboende, for faa Aar siden opbygte, Gaard, af Hartkorn 1 Td. 6 Sk. 1 Fdkr. 2 Alb. uskiftet af Fælledskab. Ved Gaarden er 2de gamle Folk, som foruden fri Huusværelse, skal aarlig nyde Aftægt at Gaardens Eier, nemlig 2 Td. Rug, 3 Td. Byg, i Koe og 2de Faar aarlig forret og græsset, samt fornøden Brændsel, men ved den enes Død kuns det Halve. Auctionerne afholdes nemlig de 2de første paa min Boepæl her den 14de og 28de Juli og den 3die og sidste Auction til absolut Bortsælgelse i selve Gaarden der i Beistrup, den 25de August førstkommende, hver Dags Formiddage Kl. 10, hvilket herved meldes, saavel til Prioritetshavernes som Liebhaberes Efterretning; Thi ville Liebhaberne tage Møde som meldt ved Auctionerne, hvor Conditionerne vorde bekiendtgjorte. Kiettrup den 23de Juni 1820. J. C. Hansen.
Aalborgs Stifts Adresseavis, 1820-07-05
England. En Udsoning eller en mindelig Bilæggelse af den imellem Kongen og Dronningen bestaaende Strid synes at nærme sig, hvilket tildeels er bevirket derved, at en af Kongens talentfuldeste Ministre, Hr. George Canning, har taget sig noget af Dronningens Sag og derved formildet de øvrige Ministres Strænghed i deres Fremfærd imod Hende; dels ogsaa ved den ædle Wilderforcels Bestræbelser for at faae Striden tillagt, og da den enester Stridspunct, som nu stod tilbage, var betræffende Jndførelsen af Dronningens Navn i Kirkebønnen, foreslog han i de Meniges Huus den 22de Juni en Addresse til Dronningen fra Parliamenter indeholdende en Erklæring, som skulde kunne giælde for Æquivalent, og som kommende fra Parliamentet maatte være mere fyldestgiørende for Hendes Majestæt, end om den kom enten fra Kongen selv eller hans Ministre. Herom debatterede man hele Natten, og om Morgenen Kl. 5, da Stemmerne samledes, fandtes 391 for og 124 imod Hr. Wilderforcels Forslag, som altsaa antoges. Man seer, at Sagen maa have overordentlig Jnteresse, da næsten alle Parliamentets Medlemmer af de Meniges Huus have været tilstede, hvilket ellers sielden pleier at finde Sted.
Aalborgs Stifts Adresseavis, 1820-07-05
Formedelst det til de mange indvortes Uroligheders Dæmpelse fornødne talrige Krigsfolk, og af andre Aarsager, har Skatskammerets Foresatte ikke kunnet bringe flere Penge tilveie end netop til Aarets løbende Udgifter, saa at der for sidste Finantsaar ingen Afbetaling skeer paa Rigets Gield, men samme forbliver netop som den var ifior.
Aalborgs Stifts Adresseavis, 1820-07-05
De 3 til 4000 Arbeidere ved Wellington i Shropshire, som havde nedlagt Arbeidet og gik paa Svai, vare ikke Kulgravere, som forleden meldtes, men Jernarbeidere, som vare misfornøiede over at Mestrene eller Fabrikeierne vilde nedsætte deres Løn. Da en Commission af fem Øvrighedspersoner, som Sagen af begge Parter var voldgiven til, har dømt, at Lønnen skal forblive som før, ere bemeldte Smedesvende igien gaaede til deres Værksteder, og Roligheden er i den Egn fuldkommen vendt tilbage.
Aalborgs Stifts Adresseavis, 1820-07-05
Fra den nye selvgjorte Sydamerikanske Fristat, som har antaget Navnet Columbia, er Vicepræsidenten, Don Francesco Antonio Zea, ankommen til London, som Sendemand til de Europælske Magter, Endnu er Kampen imellem Tyrkerne og Grækerne ikke begyndt, men Udbruddet er nærforestaaende og Kampen vil blive frygtelig. Sir Thomas Maitland, som har været Engelsk Governør paa de Joniske Øer, og nu er paa Hiemreisen til England, har berettet, at Storherren har opbudet tyve Statholdere (Pashaer) imod Alt tillands, og at Storadmiralen (Capudan Pasha) personlig skal lede Operationerne tilsøes med 20 Orlogskibe, af hvilke som vare ankomne ved Patrasso og de øvrige laae ved Zea. Samlingsstedet var ved Patrasso. Alvar overmaade virksom med at samle og organisere Tropper. - Andre Efterretninger melde, at omtrent 20000 græske Skovbyggere, som for deres Røverier ere bekiendte under Navn Kleptai (det er: Tyve), hvilket de endog selv ansee som et Hædersnavn, have svoret til hans Faner. Alle Grækere af stor Jndflydelse sidde enten selv i Forvaring i hans Residentsstad Janina, eller have i deres Sted sat saadanne Gisler, at Ali kan være fuldkommen forvisset om deres Troskab. Hvad der giør Ali især frygtelig, er de ypperlige Midler, han har i Hænde til Krigens Førelse, hvoriblandt et af de vigtigste er et Skatkammer med 200 Millioner Piaster, saa at han ikke vil kunne mangle dygtige Folk i sin Tieneste. Grækenland er rigt paa ypperlige Militærposter og Fieldpasse, som giøre det vanskeligt for en Fiende, at trænge ind i Landet. - Hvad man for nogen Tid siden hørte om hans Overgang til Christendommen, har ikke stadfæstet sig.
Aalborgs Stifts Adresseavis, 1820-07-05
Blandede Efterretninger. Fra Sverrig skrives, at man der venter en Dansk Militær-Commissarius for at opgiøre saadant Mellemværende, som grunder sig paa uafgjorte Fordringer for Svenske Troppers Underhold og Forpleining i Hertugdømmerne efter Kielerfredens Undertegning i Vinteren, Regeringen i Tripolis har opsagt Freden med Toscana, ifald samme ikke vil betale den aarlig Tribut. Underhandlingsforsøg paa andre Vilkaar ere mislykkede, og man frygter for med det Første at see en Tripolitansk Eskadre for Livorno.
Aalborgs Stifts Adresseavis, 1820-07-05
Den 7de Juni ere Deres Høiheder Prinds Christian af Danmark og Gemalinde flyttede ind paa det Kongel. Neapolitanske Slot Guistsana i Castellamare, hvilket Hs. Maj. Kongen af Neapel har ladet indrette og møblere paa det smagfuldeste og prægtigste til disse høie Personers Modtagelse.
Aalborgs Stifts Adresseavis, 1820-07-05
Den russiske Hofraad J. Hummel har efter Keiser Alexanders befaling udgivet en Historie om den indbyrdes Underviisnings Jndførelse og Udbredelse, paa Tysk(275 S. 8). Efter samme var 1817, under D. Bells Overopsigt, denne Underviisning kommen til saadan Flor i England, at 30000 Pd. St. vare anvendte, som Hielpepenge til dens Befordring, at der i Riget fandtes over 1000 saadanne Skoler, og at i disse 300000 Børn af begge Kiøn undervistes. J Frankrig findes 400 Skoler, hvoraf i Paris allene 28. Læremethoden er indført i alle Verdensdele, endog paa Sierra Leone, Sidney i Ny Sydwales a.
Aalborgs Stifts Adresseavis, 1820-07-05
I Paris har Regeringen, under Hr. Bruyres Direction, ladet indrettet i de sandede Egne ved Roule 4 Gruber til Kornvarers Opbevaring. Dette Slags Kornmagaziner have allerede været almindelige og bekiendte for Aartusinder siden. Hvor høit endog Qvæg, naar det er af en fortrinlig Art, agtes i England, sees deraf, at paa en Qvæg-Auction i Whal, ved Worcester, betaltes 31 Køer med 1417, Pd. Sterl. Deriblandt den dyreste med 127 Pd. Sterl. Tretten Tillægstyre af forskellig Art kostede 1098 Pd. Sterl., og den Dyreste 200 Pd. St.
Aalborgs Stifts Adresseavis, 1820-07-05
Den mathematiske Classe af det Berliner Videnskabers Academie har for Aaret 1822 udsat en Prisbelønning af 50 Ducater for en fuldstændig mathematisk udviklet forklaring over de lyse og coulørte Ringe omkring Solen og Maanen, som fyldestgiørende svarer til de ved Forsøg, udfundne Phænomener hos Lyset, Armosphærens Beskaffenhed og virkelige Jagttagelser.
Aalborgs Stifts Adresseavis, 1820-07-05
Fra Leipzig berettes som noget Paafaldende, at blandt de laveste Folkeclasser giøres den største Stads og iblandt den hersker den stærkeste Luxus. Koner og Piger af disse Stænder bære de kostbareste Shawler. Man seer heraf, at det ikke er allene blandt os, at Glimresygen har udbredt sig ovenfra nedad i en saa overvættes Grad, og at Gemeenhed i Sindelav kan ofte være parret med Fornemhed i Klædedragt.
Aalborgs Stifts Adresseavis, 1820-07-05
J Saxen ere Jordegods i meget høie Priser. Det sarsiske Uldmarket er i Aar faldet ringere ud end ifior Leipzig har nu 39700 Jndvaanere, Om den nedsunkne Landsbye Stron i Bøhmen læses nu følgende omstændelige Beskrivelse, af et Øienvidne: "Paa et Bierg stod Kirken og Præstegaarden, og Landsbyen selv laa adspredt i Fordybningen og parallelt med Eger og i en Retning mod Nordvest. Bierget hører til de Brunkulsbierge, som ere hyppige i denne Egn, hvor Lag af Sand og Gruus ere beliggende. Omtrent 200 Favne fra Stron flyder Eger, og førend Ulykken skeete dannede den henimod Stron en dyb Bugt, som blev begrændset med det, vel ikke steile, men løse Sandbierg. Paa den øverste Deel af Skraaningen af Dalen udsprang flere Kilder, som dog snart tabte sig i Sandet. - Disse Kilder, vare nu Aarsagen til en Ulykke, som er næsten uhørt i denne Egn, hvor man hverken kiender noget til Gletschere eller Jordskielv. Kilderne nemlig udgravede store Huulninger i Sandlagene under Jorden, indtil hele Overfladen af Jordbunden med Kirke, Huse og Haver kun hvilede paa Sandpiller, som allene vare blevne tilbage, men som Dag for Dag bleve svagere; det kan ikke afgiøres, om underjordisk Steenkulsbrand har været i Spillet med og har forberedet denne Begivenhed. Allerede i lang Tid har man bemærket Synkninger. Murene fik Ridser; ingen Dør vilde meere lade sig lukke i. Dette blev bestandig værre. Endelig for nogle Uger siden hørte man en Allarm. Folkene vaagnede, og følte en ganske besynderlig Bevægelse i Jorden; de følte at Jorden begyndte at synke og lige som at skyde sig fremad. Naturligviis toge alle Flugten i Øieblikket, Qvæget blev drevet bort, og i en Frastand fra Byen ventede Menigheden paa at Dagen skulde frembryde. Den kom, og med Skræk saae man nu Ødelæggelsen. Den halve Deel af Landsbyen var forsvunden. Paa Steder hvor der aldrig havde staaet et Huus før, saae man nu Tage og Skorstene at stikke frem. Bierget, hvorpaa Kirken og Præstegaarden stod, er borte, der er et Chans af Ruineer, af Revner og Jordklumper. Men Kirken staaer 80 Favne lavere end paa sit forrige Sted, halvt begravet under Gruus og Jord, og flækket i 2 Deele. Hist ligger et omkastet Klokketaarn, der et sandt Maskepie af Bygninger, som ere sammenstyrtede imellem hinanden, af Helgenbilleder, Hundehuse, alt i et Sammensurium. Eger floden er fortrængt af sit gamle Leie og hvor den tilforn dannede en Bugt er nu optaarnet Land. Kirkegaarden er skudt ind i en Canal. Hele Egnen har faaet et andet Udseende. Man seer nu paa flere Steder det Lag af Leer, hvorpaa var gledet ned, som vel derved er bevirket, at Egerfloden havde afskaaret for den største Deel de Lag. som laae foran Bierglagene, hvilke havde en temmelig Skraaning mod Floden. Det var en stor Lykke at blot noget Qvæg omkom derved. Byen var tilforn meget velhavende; 15 af dens Huse staae endnu; men paa en usikker Grund, og sandsynligen vil endnu mere Land styrte ind.
Aalborgs Stifts Adresseavis, 1820-07-05
I Paris tegnes at der fra Posthuset uddeles daglig omtrent 32000 Breve, og der uddeeles 11800 Exemplarer, af Aviser. J London regnes daglig 133000 Breve og 26000 Aviser.
Aalborgs Stifts Adresseavis, 1820-07-05
Den saakaldte Arancologie, eller Læren om Edderkoppernes Evne til at forudsige Veirets Forandringer, der, som bekiendt, i sin Tid hialp Pichegru til at indtage Holland, er atter nylig bragt paa Bane af Dr. (Herman, som har anstillet mangfoldige Jagttagelser over denne Gienstand, der alle have bekræftet dens Paalidelighed. Som Kiendetegn, hvoraf man, ved at paaagte Edderkopperne, kan slutte sig til Veirliget, anfører han, at naar Korsedderkopperne aldeles ikke arbeide, faaer man Regn og Blæst; begynde de derimod en ny Væv, medens Uveiret varer, saa tydes derved paa Overgang til bedre Veirligt. De mindre iblandt dem begynde at arbeide to eller tre Dage førend de større, men spinde de blot korte Traade, saa bliver Veirliget foranderligt, da derimod varig skiønt og tørt Veir indtræffer, naar Mangfoldige arbeide og spinde lange Traade i store Væve. Jstandsætte de ved heftig Storm Hovedtraadene i deres hiuldannede Væve, saa lægger Vinden sig 10 til 12 Timer derefter. Sønderrive de selv en Deel af deres Væv, saa skeer dette for at bevare Resten mod hastig forbigaaende Storm og Regn. Arbeide de i Regnveir, saa varer dette ikke længe. Hver 24 Timer forandre Edderkopperne sædvanlig deres Væve. Skeer dette mellem Kl. 6 og 7 om Aftenen, saa tyder det paa en meget klar Nat. Naar Edderkopperne skyde Huden, saa er dette Tegn paa meget smukt Veir. Huusedderkopper, der spinde en horizontal Væv i Hiørnerne, fremstikke Hovederne, naar smukt Veir er ivente, og udstrække Benene saameget længere fra det Skiul hvori de sidde, som dette bliver varigere. Mod saare varigt smukt Veir udvide de deres Væve. Vende de derimod Baadelen frem, saa tyder dette paa megen og stærk Regn. Nogle af disse Huusedderkopper arbeide om Vinteren og forudsige Frost ved at spinde nye Væve. Naar Edderkoppen lægger Æg, kan man giøre Regning paa smukt Veirligt. - Som Beviis paa disse Jagttagelsers Rigtighed anfører, Forf. blandt andet, at han engang vandt et betydeligt Væddemaal, han havde indgaaet blot i Tillid til sine Edderkopper, der i et vedholdende Regnveir begyndte at vende Hovedet udad istedetfor Bagdelen, og skiøndt Regnen endnu nedstrømmede et Par Timer før Solens Opgang, blev det dog alligevel det skiønneste Veir den hele Dag.
Aalborgs Stifts Adresseavis, 1820-07-05
Indenlandske Efterretninger. J Rødbye i Lolland lever en Mand, der er 96 Aar gammel, og er endnu saa rask og rørig, at han af og til kan gaae 2 a 3 Mile og uden Briller læse i en hollandsk Bibel med smaa Stiil. J sin Ungdom har han været Sømand, men befatter sig for Tiden med Bondearbeide. Han har en Søn, der er omtrent 50 Aar. - Udi Stokkemarke Sogn og Bye, paa Grevskabet Knuhtenborg i Lolland, lever en Gjordemoden, navnlig Sidsel Mitkelsdatter, Huusmand Thor Larsens Enke, som i sin Embedstid af 36 Aar har modtaget 2512, skriver to Tusinde fom Hundrede og tolv Børn. Hun er nu gammel og svagelig, og der er ingen Tvivl om, at hun, der i saa mange Aar har tient det Almindelige, jo man blive forsynet og forsørget paa sine gamle Dage. (Mariboe Av.
Aalborgs Stifts Adresseavis, 1820-07-05
Aarhuus den 30te Junii. J Tirsdagsaftes indtraf Digteren Jngemann hertil fra Sielland, og fortsatte Dagen efter sin Reise videre Nord paa
Aalborgs Stifts Adresseavis, 1820-07-05
Kiøbenhavns Børs den 30te Junii. Cours. Hamb. 2 M. 248, a vista 251. Spec. 253. - Specier solgtes til 15 Mk. 3 s. (Den 1ste Juli, 15 Mk. 2 s.) Obligationer 76 1/2. Norske Rigsbanksedler 15 3/4. Svenske Sedler 57 s. - Disconto 6 PC.
Aalborgs Stifts Adresseavis, 1820-07-05
Døde. Stabschirurgus i den Kongelige Søe-Etat og Ridder, Dr. T. F. Falckenthal; F. L. Pleisser, i Kiøbenhavn. Frue P. M. Eggers, født Gaard, paa Dyrehovedgaard ved Corsøer. L. V. Hansen i Odense. Karen Sophie Henningsen, født Winther, i Aarhuus. Charlotte Amalia Hjort, født Pank.
Aalborgs Stifts Adresseavis, 1820-07-05
Hals. Den 30te Junii. Jndkomne: O. Simonsen fra Sandefiord. M. H. Witt fra Hamborg. Den 1ste Juli. Jndkomne: O. Aslaksen og A. Halvorsen fra Østerrisøe. A. Johnsen fra Drammen. - Afseilede: C. Christensen til Kiøbenhavn. Den 2den. Jndkommen: G. Gundersen fra Tønsberg. - Afseilede: A. Hansen til Kiøbenhavn. M. Jensen til Øverrisøer. A. J. Holm til Mariager. Den 3die. Jndkomne: A. J. Holm fra Drammen. H.J. Serrislev fra Flensborg. L. Assesen fra Cadix.
Aalborgs Stifts Adresseavis, 1820-07-05
Bekiendtgiørelser. At det har behaget den gode Gud, den 28de Juni 1820, at bortkalde fra dette til et bedre Liv vores inderlig elskede Søn, Hans Christian, efter 3 Dages haarde Lidelser, i en Alder af 2 Aar og 8te Maaneder, bekiendtgiøres herved sørgeligst for Familie og Venner. Aalborg den 1ste Juli 1820. Johanne Bonnesen. Niels Bønnesen. født Haverslev.
Aalborgs Stifts Adresseavis, 1820-07-05
En eenlig Person ønsker sig næstkommende Mandag, den 10de Juli, et Reisefølge af 1 a 2 Personer, til Randers, Aarhuus, Horsens, Veile eller Odense. Addresse-Contoiret anviser den Søgende.
Aalborgs Stifts Adresseavis, 1820-07-05
Skulde nogle udenbyes Forældre, der have bestemt deres Sønner til de offentlige Skoler her i Byen, ønske Logie fordem, da anviser Addresse-Contoiret, hvor 3 til 4 Diselpler, paa billige Vilkaar, i et særdeles godt Huus, hos en værdig Enke, kan erholde Logie, Kost, Tilsyn og den ombyggeligste Pleie. Advarsel mod Demagogernes bedrageriske Forestillinger. Stilet mod Folkeforførerne i alle Lande." Af Jens Stochholm, Amtsprovst over Viborg Amts østre Deel og Sognepræst for Wammen, Lindum og Bigum Menigheder, haves hos Hr. Boghandler R. Sadolin i Aalborg, for 3 Mk. i Tegn, heftet. Afgangne Jens Thomasen Lunøes Sted, beliggende inden for denne Byes Vesterport, agtes underhaanden bortsolgt, inden denne Maaneds Udgang, om antagelige Bud derpaa maatte giøres, i manglende Fald, blivet samme ved Auction bortsolgt, som nærmere skal blive bekiendtgjort, Conditionerne, hvoriblandt bliver denne, at Stedet kan tiltrædes førstkommende Michaeli Flyttetid, og alt til Brænderiet tilhørende kan følge i Kiøbet, kan erfares hos Snedker Thomas Lunøe i Tiendeladen og hos Enken i Stedet. Aalborg den 3die Juli 1820. Formedelst min Skrivelse af 15de Juni d. A. i No. 77, har man budt mig Penge, men da jeg kuns kan befatte mig med de 2 a 3000 Rbd., som jeg for Bogen venter vil kunne indkasseres og som jeg for min Person vil bede om Tilladelse, at maatte nyde til dette Øiemed, yttrer jeg Haabom, at Øvrighederne i enhver Stand modtager de Penge, man i hele Landet af upersonlig ædel Velvillie til den Hen sig vil give.
Aalborgs Stifts Adresseavis, 1820-07-05
Fisker=Establisementet Andreas Lykkegaard paa Sporonsminde, den 2den Juli 1820. Peder Wodschou.
Aalborgs Stifts Adresseavis, 1820-07-05
Proclama. De som maatte have noget at fordre efter afdøde Kiøbmand Joseph Schiva Bloch her af Byen, indkaldes herved i følge Placaten af 26de October 1792, med 12 Ugers Varsel, for at anmelde deres tilgodehavende Fordringer for undertegnede Skifteret. Aalborg den 3die Juli 1820. Hornsyld. Kløcker.
Aalborgs Stifts Adresseavis, 1820-07-05
Credi- og Debitorerne efter afgangne Huusmand Hans Laursen og Hustrue Dorthe Jensdatter i Uttrup, under Rødsleths Gods, indfaldes herved med 6 og 12 Ugers Varsel; de første for at anmelde og beviisliggiøre deres fordringer, og de sidste for at betale deres Skyld til Boet. Wang den 4de Juli 1820. M. L. Lund.
Aalborgs Stifts Adresseavis, 1820-07-05
Auctioner. Onsdagen den 19de Juli førstkommende, om Eftermiddagen Kl. 2, bliver det afgangne Landvæsens-Commissair Rønnovs Boe tilhørende Sted i Hals, efter Vedkommendes Begiæring bortsolgt efter de paa Auctionsstedet i Hals bekiendtgiørende Conditioner. Stedet har en fordeelagtig Beliggenhed nær ved Torvet, har ypperlige Urte- og Frugthauger, samt en god Toft ved Stedet og desuden en Eiendom i den saakaldede gammel Mark, der er ansat til 2 Skp. 1 Fdk. 3/4 Alb Hern. Hvilket herved til Lysthaveres Efterretning bekiendtgiøres. N. Sundbye den 1ste Juli 1820. Spies.
Aalborgs Stifts Adresseavis, 1820-07-05
Auction holdes den 14de Juli førstkommende, for Assurandørernes Regning, over omtrent 37 Tølfter lange og 6 Tølfter korte St. Petersborg Fyrre-Bord, som ere overblevne fra det Biergede af Ladningen i Skibet Ann, ført af Capt. Lonsdale. Bræderne ere til Eftersyn hver Dag, hvor de nu ere beliggende og hvor Salget vil finde Sted, omtrent en Fierdinqvei østenfor Skagens Fyrtaarn. Auctionsconditionerne ville paa Auctionsstedet vorde bekiendtgjorte. Frederikshavn den 3die Juli 1820. James Holliday, Agent for Llopds.
Aalborgs Stifts Adresseavis, 1820-07-05
Løverdagen den 22de Juli førstkommende, Klokken 10 Formiddag, bliver efter Aalborg Cathedral-Skoles Forstanderes Begierning afholdt offentlig Auction paa Aalborg Raadstue over 213 Tønder 3 3/4 Skp. Rug og 349 Tdr. 1 Skp. Byg og findes oplagt paa Kiøbmand og ForligelsesCommissair Hr. Joseph Nielsens Lofter og sammesteds kan tages i Pleson 4 Dage før Auctionen, ligesom Prover deraf ogsaa ved Auctionen skal vorde foreviist Aalborg den 4de Juli 1820. Kløcker.
Aalborgs Stifts Adresseavis, 1820-07-05
Formedelst Tidsomstændighederne agter Selveiergaardmand Christen Nielsen Lund i Beistrup ved offentlig Auction, at lade bortsælge sin iboende, for faa Aar siden opbygte, Gaard, af Hartkorn 1 Td. 6 Sk. 1 Fdkr. 2 Alb. skiftet af Fælledskab. Ved Gaarden er 2de gamle Folk som foruden fri Huusværelse, skal aarlig nyde Aftægt at Gaardens Eier, nemlig 2 Td. Rug, 3 Td. Byg, 1 Koe og 2de Faar aarlig forret og græsset, samt fornøden Brænd sel, men ved den enes Død kuns det Halve. Auctionerne afholdes nemlig de 2de første paa min Boepæl her den 14de og 28de Juli og den 3die og sidste Auction til absolut Bortsælgelse i selve Gaarden der i Beistrup, den 25de August førstkommende, hver Dags Formiddage Kl. 10, hvilket herved meldes, saavel til Prioritetshavernes som Liebhaberes Efterretning; Thi ville Liebhaberne tage Møde som meldt ved Auctionerne, hvor Conditionerne vorde bekiendtgjorte. Kiettrup den 23de Juni 1820. J. C. Hansen.
Aalborgs Stifts Adresseavis, 1820-07-05
Efter Begiering af Dhrr. Executores Testamenti, i afdøde Proprietair N. Stenilds Boe og Proprietair F. Juul paa Frøslefgaard, bliver Fredagen den 28de Julii næstkommende, om Formiddagen Kl. 11, paa selve Gaarden, ved offentlig Auktion samlet opraabt, og, om antageligt Bud, skeer, da bortsolgt: Hovedgaarden Frøslefgaard i Thisted, Amt paa Morsøe, med underliggende Bøndergods, Kirker og Tiender etc. Gaarden har frie Hovedgaardstaxt Ager og Eng 23 Tdr. 4 Skp. 3 Fdk. 2 Alb., foruden der underliggende og henhørende 7 Tdr. 2 Fdkr. 2 Alb. contribuabelt Hartkorn. Bøndergodsets Hartkorn er 202 Tdr. 4 Skp. - Fdkr. 2 Alb. Det tiendeydende Hartkorn af Frøstef Sogn 116 Tdr. 4 Skp. 1 Fdk. Af Mollerup Sogn 43 Tdr. 7 Skp. 2 Fdkr. 2 Alb, hvoraf hæves in natura, Kirke og Konge-Korntiende, samt Kirke=Qvægtiende. Begge Sognes Kirke-, Konge-, Korn- og Qvægtiender matriculeret til 40 Tønder. Gaarden har et godt Steen- og Kalk Brænderie, en Veirmølle, uopskierlig Skud-Tørvegrøft, liggensaare beqvemt for sin Drift. At rose Eiendommen, findes iøvrigt ganske overflødigt, da den er noksom bekiendt med en af de skiønneste og bedste Gaarde i Vesterlandet, hvortil den ogsaa kan svare. Om Vinteren kan holdes 160 Stk. Fæekreature, 12 Heste, 130 Faarhoveder; ligesom om Sommeren, undtagen kuns da 120 Fæekreature. Den nedlagte Sæd følger med i Kiøbet, ligesom og, den i Jnteressentskab havende Besætning af Stude, Køer, Heste, Faar, Sviin, Vogne, Plove og Harver etc., efter derover forfattet og ved Auktionen fremlæggende Fortegnelse. Bygningerne, hvoraf Borgergaarden med 3de Fløie og endeel af Ladegaardshusene og Resten af godt Bindingsværk, ere alle gode og vel vedligeholdte og til Beboelse for hvilkensomhelst Familie. Skulle Kiøberen ønske det, kan 20000 Rbd. Sølv blive indestaaende mod 1ste Prioritet i Eiendommen, uopsagt i 8 a 10 Aar. Fra 1ste Juli dette Aar, ligge Jorde bøgerne til Eftersyn i Kiøbenhavn, hos Dhrr. Bentzons, Søn, i Flensborg hos Hr. G. J. Nerong, i Aarhuus paa Bogtrykkeriet, i Odense i Jversens Avis-Expedition, i Viborg hos Hr. Giestgiver Brøndum, i Hiørring hos Hr. Landvæsens-Commissair, Bye- og Herredsfoged Poulsen og paa Gaarden selv, hvor Eiendommen forevises og behagelig kan tages i Øiesyn. Auctionen afholdes bemeldte Dag. efter derved bekiendtgiørende Conditioner. Nykiøbing paa Morsøe den 4de Juni 1820. Borchsenius, const. Auctions-Directeur.
Aalborgs Stifts Adresseavis, 1820-07-08
Nyeste Efterretninger. Den af Wilberforce tilsigtede mindelige Bilæggelse med Dronningen af England er ikke lykkedes, men Sagen vil komme til parliamentarisk Undersøgelse.
Aalborgs Stifts Adresseavis, 1820-07-08
J Frankrig yttre temmelig alvorlige Uroligheder sig i Rigets forskellige Egne. J Egnen af Pyrenæerne, siger man, organisere to forhenværende Generaler paa deres egen Haand en Krigshær. Fængslerne i Paris og alle Rigets andre Stæder fyldes med Misfornøiede, som have gjort sig skyldige i Forbrydelser imod den offentlige Orden.